канали въздух—земя, освен ако е предписано друго от компетентният орган.
 ATS.OR.405 Използване и наличие на авариен УКВ канал
 а)
 Съгласно член 3г аварийният УКВ канал (121,500 MHz) се използва само за действителни аварийни цели, които включват което и да е от изброените:
 (1)
 осигуряване на свободен канал между въздухоплавателно средство в бедствие или аварийно състояние и наземна станция, когато обичайните канали се използват за други въздухоплавателни средства;
 (2)
 осигуряване на УКВ канал за комуникация между въздухоплавателните средства и летищата, който обикновено не се използва за международни въздухоплавателни услуги, в случай на възникване на аварийна ситуация;
 (3)
 осигуряване на общ УКВ канал за комуникация между въздухоплавателните средства, граждански или военни, и между такива въздухоплавателни средства и наземни служби, участващи в съвместни операции по търсене и спасяване, преди да се премине, когато е уместно, към подходяща честота;
 (4)
 осигуряване на комуникация въздух—земя с въздухоплавателни средства, когато отказ на бордовото оборудване не позволява използването на обичайните канали;
 (5)
 осигуряване на канал за функционирането на аварийни предаватели на местоположението (ELT) и за комуникация между спасителни съдове и въздухоплавателни средства, участващи в операции по търсене и спасяване;
 (6)
 осигуряване на общ УКВ канал за комуникация между граждански въздухоплавателни средства и прeхващачи или органи за контрол на прехвата и между граждански въздухоплавателни средства или прехващачи и органи за обслужване на въздушното движение в случай на прехват на граждански въздухоплавателни средства.
 б)
 Доставчикът на обслужване на въздушното движение осигурява честота 121,500 MHz:
 (1)
 на всички районни контролни центрове и центрове за полетна информация;
 (2)
 на летищни контролни кули и органи за контрол на подхода, обслужващи международни летища и международни резервни летища;
 (3)
 на всяко допълнително място, определено от компетентния орган, когато осигуряването на тази честота се счита за необходимо за гарантиране на незабавно приемане на обаждания за бедствие или за осъществяване на целите, посочени в буква а).
 ATS.OR.410 Аеронавигационно подвижно обслужване (комуникации въздух—земя) — полетно-информационно обслужване
 а)
 Доставчикът на обслужване на въздушното движение осигурява, доколкото е възможно и след одобрение от компетентния орган, че средствата за комуникация въздух—земя позволяват да се осъществява двустранна комуникация между даден център за полетна информация и подходящо оборудвано въздухоплавателно средство, изпълняващо полет навсякъде в района за полетна информация.
 б)
 Доставчикът на обслужване на въздушното движение гарантира, че средствата за комуникация въздух—земя позволяват да се осъществява директна, бърза, непрекъсната и свободна от смущения двустранна комуникация между даден орган за летищно полетно-информационно обслужване и подходящо оборудвано въздухоплавателно средство, изпълняващо полет в границите на въздушното пространство, упоменато в точка ATS.TR.110, буква а), подточка 3.
 ATS.OR.415 Аеронавигационно подвижно обслужване (комуникации въздух—земя) — обслужване по контрол на района
 Доставчикът на обслужване на въздушното движение гарантира, че средствата за комуникация въздух—земя позволяват да се осъществява двустранна комуникация между даден орган, предоставящ обслужване по контрол на района, и подходящо оборудвано въздухоплавателно средство, изпълняващо полет навсякъде в контролирания район или райони.
 ATS.OR.420 Аеронавигационно подвижно обслужване (комуникации въздух—земя) — обслужване по контрол на подхода
 а)
 Доставчикът на обслужване на въздушното движение гарантира, че средствата за комуникация въздух—земя позволяват да се осъществява директна, бърза, непрекъсната и свободна от смущения двустранна комуникация между